作者:劉唐卿
標題:降桑椹蔡順奉母・尾聲
內容:俺可便離了畫閣蘭堂，舉步登途道，賞瑞雪排筵罷卻。(蔡員外雲)孩兒也，為人在世，得歡當作樂，莫負眼前光景也。(正末唱)咱人便休把時光虛度了，(蔡員外雲)今日賞雪飲酒，都皆沉醉也。(正末唱)盡今生樂酶酶，飲香醪，滿捧羊羔。寶鼎龍涎香未消，則他這銀臺上蠟燒。他每都觥籌歡笑，(旦兒雲)蔡順，今日父母十分歡喜也。(正末雲)俺為子者，要孝當竭力也。(唱)則願的一雙父母壽年高。(同下)。